Γιάννης Καλμαζίδης

Ο **Γιάννης Καλμαζίδης** (16 Ιουνίου 1968, Βουδαπέστη) είναι Ελληνοσουηδός νυν προπονητής και πρώην αθλητής της πετοσφαίρισης. Αγωνίστηκε στη Σουηδία και ήταν από τους καλύτερους πασαδόρους που πέρασαν από τα ελληνικά γήπεδα. Η μεγαλύτερη στιγμή της αθλητικής του καριέρας, είναι η πρόκριση στους Ολυμπιακούς Αγώνες στο Σεούλ το 1988 και η 7η θέση που πήρε με την Εθνική Σουηδίας, ως βασικός πασαδόρος.

## Καριέρα
Ο Γιάννης Καλμαζίδης γεννήθηκε στις 16 Ιουνίου 1968 στη Βουδαπέστη. Ξεκίνησε τα πρώτα του βήματα στο βόλεϊ ως αθλητής στη Σουηδία υπό τις οδηγίες του Άντερς Κρίστιανσον, με τον οποίο η τύχη τα έφερε να συνεργαστούν αργότερα όταν και ο πρώτος ξεκίνησε την προπονητική του καριέρα.

Έχει αγωνιστεί στους Ολυμπιακούς αγώνες της Σεούλ το 1988 και έχει κατακτήσει 6 τίτλους εκ των οποίων οι 5 ως αθλητής του Ηρακλή Θεσσαλονίκης. Διατέλεσε αθλητής του Π.Α.Ο.Κ. από το 1994 έως και το 1999. Επίσης έχει αγωνιστεί  σε Α.Ο. Ορεστιάδας, Έσπερο Βυζαντίου και Άρη Θεσσαλονίκης.

Ως προπονητής ξεκίνησε την καριέρα του το 2007 στον Ηρακλή Θεσσαλονίκης ως συνεργάτης του Σουηδού Άντερς Κρίστιανσον με τον οποίο κατέκτησαν το πρωτάθλημα και το Σούπερ Καπ Ελλάδας. Αργότερα μετακόμισαν μαζί στον Ολυμπιακό Πειραιώως όπου κατέκτησαν το νταμπλ της σεζόν 2008-09. Ο Καλμαζίδης ανέλαβε μόνος του τον Ολυμπιακό όταν ο Κρίστιανσον παραιτήθηκε τον Φεβρουάριο του 2010 οδηγώντας την ομάδα στην κατάκτηση του πρωταθλήματος. Το καλοκαίρι  έμεινε στον Ολυμπιακό ως δεύτερος πίσω από τον Ιταλό τεχνικό Φλάβιο Γκουλινέλι που παραιτήθηκε την πρωτοχρονιά του 2011, οδηγώντας και πάλι την ομάδα στην κατάκτηση του νταμπλ. Την περίοδο 2011-12 ήταν πρώτος προπονητής στον Ολυμπιακό, από όπου αποχώρησε με τη λήξη της αγωνιστικής περιόδου. Τον Οκτώβριο του 2012 ανέλαβε την Εθνική Ελλάδας Γυναικών μέχρι και τον Ιούλιο του 2016. Στις 10 Δεκεμβρίου του 2013 ανέλαβε τον Παναθηναϊκό με μηδέν βαθμούς και με 8 νίκες σε 12 παιχνίδια στην κανονική περίοδο τον κράτησε στην μεγάλη κατηγορία. Ένα χρόνο αργότερα ήρθε η στιγμή όπου θα επιστρέψει στον Π.Α.Ο.Κ. ως προπονητής αυτή τη φορά και θα πανηγυρίσει το πρώτο νταμπλ στην ιστορία του συλλόγου. Με τον Δικέφαλο του Βορά κατέκτησε επίσης το Πρωτάθλημα της περιόδου 2015-16 αλλά περιέργως αποχώρησε τον Μάρτιο του 2017.
Την επόμενη περίοδο (2017-18) ανέλαβε την Ομόνοια Λευκωσίας, με την οποία κατέκτησε αρχικά το Σούπερ Καπ Κύπρου  τον Οκτώβριο του 2017, το Κύπελλο Κύπρου το 2018, και τη 2η θέση στο Πρωτάθλημα, χάνοντας στους τελικούς των Πλέι-οφ από τον Παφιακό. Από τους πράσινους της Λευκωσίας αποχώρησε τον Νοέμβριο του 2018 λόγω των σημαντικών διοικητικών αλλαγών που έγιναν και της μείωσης του μπάτζετ της κυπριακής ομάδας και συνέχισε στην πρωταθλήτρια Λιβάνου Σπίντμπολ της πόλης Τσέκα, την οποία ανέδειξε ξανά πρωταθλήτρια την περίοδο 2018-19.

Ακολούθησε η Άλ Άιν της ομώνυμης πόλης στο Ντουμπάι των Ηνωμένων Αραβικών Εμιράτων, όπου παρέμεινε μέχρι τον Ιανουάριο του 2020, η εσθονική Σααρεμάα Β.Κ., που έχει την έδρα της στην πόλη Κουρεσάαρε της νήσου Σααρεμάα της Βαλτικής, στην οποία παρέμεινε μέχρι και την περίοδο 2020-21, ώσπου το 2021 επέστρεψε στον Π.Α.Ο.Κ., τον οποίο οδήγησε στην κατάκτηση του Κυπέλλου Ελλάδας 2022.

Στις 2 Δεκεμβρίου 2022 o Γιάννης Καλμαζίδης υπέγραψε στον Παναθηναϊκό ως προπονητής στο τμήμα γυναικών, με τον οποίο κατέκτησε τελικά το πρωτάθλημα, και έτσι έγινε ο πρώτος Έλληνας προπονητής, μετά τον Σέρβο Σάβα Γκροζντάνοβιτς και ο πρώτος γενικά από την καθιέρωση των πρωταθλημάτων Βόλεϊ Λιγκ, που έχει κατακτήσει πρωτάθλημα Ελλάδας τόσο με ομάδα ανδρών όσο και με γυναικών.

Τον Μάιο του 2024 ο πολυνίκης τεχνικός υπέγραψε για δύο χρόνια στον Ο.Φ.Η., που εκείνη τη χρονιά επέστρεψε στη μεγάλη κατηγορία του Πρωταθλήματος Ελλάδας.

## Τίτλοι – Διακρίσεις
### Ως αθλητής
**Πρωτάθλημα Σουηδίας
* [[:sv:Sollentuna VK|Σολεντούνα Β.Κ.]]: 1987-88 

**Πρωτάθλημα Ελλάδας (2 τίτλοι)
* Ηρακλής: 2004-05, 2006-07

**[[Κύπελλο Ελλάδας πετοσφαίρισης ανδρών|Κύπελλο Ελλάδας]] (4 τίτλοι)
* [[Ηρακλής Θεσσαλονίκης (πετοσφαίριση ανδρών)|Ηρακλής]]: [[Κύπελλο Ελλάδας πετοσφαίρισης ανδρών 1999-2000|2000]], [[Κύπελλο Ελλάδας πετοσφαίρισης ανδρών 2003-2004|2004]], [[Κύπελλο Ελλάδας πετοσφαίρισης ανδρών 2004-2005|2005]], [[Κύπελλο Ελλάδας πετοσφαίρισης ανδρών 2005-2006|2006]]

**Σούπερ Καπ Ελάδας (2 τίτλοι)
* Ηρακλής: 2004, 2005

Με την Εθνική Σουηδίας:
* **Ολυμπιακοί Αγώνες Σεούλ** 1988: 7η θέση
* **Ευρωπαϊκό Πρωτάθλημα Ανδρών** 1989: 2η θέση

### Ως προπονητής
**[[Πρωτάθλημα Ελλάδας πετοσφαίρισης ανδρών|Πρωταθλητής Ελλάδας]]** (7 τίτλοι)
* Ηρακλής (Β' Προπονητής): 2007-08 
* Ολυμπιακός (Β' Προπονητής): 2008-09 
* Ολυμπιακός (Α' Προπονητής): 2009-10, 2010-11 
* Π.Α.Ο.Κ. (Α' Προπονητής): 2014-15, 2015-16
* Παναθηναϊκός (γυναίκες)  (Α' Προπονητής): 2022-23, 2023-24

**[[Κύπελλο Ελλάδας πετοσφαίρισης ανδρών|Κυπελλούχος Ελλάδας]]** (5 τίτλοι)
* Ολυμπιακός (Β' Προπονητής): 2009
* Ολυμπιακός (Α' Προπονητής): 2011
* Π.Α.Ο.Κ. (Α' Προπονητής): 2015
* Π.Α.Ο.Κ. (Α' Προπονητής): 2022

**[[Σούπερ καπ Ελλάδος πετοσφαίρισης Ανδρών|Σούπερ Καπ Ελλάδας]]** (2 τίτλοι)
* Ηρακλής (Β' Προπονητής): 2008
* Ολυμπιακός (Β' Προπονητής): 2010

**[[Κύπελλο Κύπρου (πετοσφαίριση ανδρών)| Κυπελλούχος Κύπρου]]
* [[Ομόνοια Λευκωσίας (πετοσφαίριση ανδρών)|Ομόνοια Λευκωσίας]] (Α' προπονητής): [[Κύπελλο Κύπρου πετοσφαίρισης ανδρών 2017-18|2018]]

**Σούπερ Καπ Κύπρου
* Ομόνοια Λευκωσίας (Α' προπονητής): 2017

## Ατομικές διακρίσεις
* Πρωτάθλημα Ελλάδας 2010-11: Κορυφαίος προπονητής 

## Παραπομπές


## Εξωτερικοί σύνδεσμοι
* Γιάννης Καλμαζίδης: Ομάδες καριέρας greekvolley.eu
* Γιάννης Καλμαζίδης: Μας είχαν ξεγραμμένους αλλά ήξερα ότι είχαμε το υλικό για το πρωτάθλημα www.volleyball.gr 
* Έφτασε η ώρα του Σούπερ Kαπ στην Κύπρο με… «εβρίτικη μάχη» στους πάγκους www.thrakisports.gr 
* Στην πρωταθλήτρια Λιβάνου ο Γιάννης Καλμαζίδης www.thrakisports.gr 
* sentragoal.gr: Η ζωή του Καλμαζίδη κορυφαίο  

Κατηγορία:Σουηδοί αθλητές
Κατηγορία:Σουηδοί πετοσφαιριστές
Κατηγορία:Πετοσφαιριστές Ηρακλή Θεσσαλονίκης
Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές Ορεστιάδας
Κατηγορία:Πετοσφαιριστές Άρη
Κατηγορία:Προπονητές πετοσφαίρισης ΠΑΟ
Κατηγορία:Προπονητές πετοσφαίρισης Ο.Φ.Η.